sagorsarker/bangla-wikipedia huggingface dataset:
উদরবীক্ষণিক শল্যচিকিৎসা

উদরবীক্ষণ ( "ল্যাপারোস্কোপি") বা উদরবীক্ষণিক শল্যচিকিৎসা ( "ল্যাপারোস্কোপিক সার্জারি") বলতে উদর বা শ্রোণিতে (উদরের নিচে অবস্থিত অংশ) সম্পাদিত এক ধরনের শল্যচিকিৎসাকে বোঝায়, যাতে অস্ত্রোপচারের মাধ্যমে একটি বা সামান্য কয়েকটি ক্ষুদ্র ছিদ্র বা চির (সাধারণত ০.৫-১.৫ সেন্টিমিটার ব্যাসের) দিয়ে একটি বিশেষ তারের সাথে অতিক্ষুদ্র একটি আলোকচিত্রগ্রাহক যন্ত্র বা ক্যামেরা দেহাভ্যন্তরে প্রবেশ করিয়ে দেহের অভ্যন্তরভাগ অবলোকন করে তারের সাথে লাগানো বিভিন্ন উপকরণের সাহায্যে কোনও রোগনির্ণয়কারী বা রোগনিরাময়কারী হস্তক্ষেপমূলক কর্মকাণ্ড সম্পাদন করা হয়।
উদরবীক্ষণিক শল্যচিকিৎসাকে "ন্যূনতম উপদ্রব সৃষ্টিকারী শল্যচিকিৎসা" (মিনিমালি ইনভেসিভ সার্জারি), "পট্টিকা শল্যচিকিৎসা" (ব্যান্ড-এইড সার্জারি) বা "তালারন্ধ্র শল্যচিকিৎসা" (কিহোল সার্জারি), ইত্যাদি নামেও ডাকা হয়ে থাকে। এটি একটি আধুনিক শল্যচিকিৎসা কৌশল। অনুসন্ধানমূলক উদরছেদন জাতীয় শল্যচিকিৎসার বিপরীতে উদরবীক্ষণিক শল্যচিকিৎসার বেশ কিছু সুবিধা আছে। যেহেতু শল্যছিদ্রটি খুব ছোট হয়, তাই ব্যথা কম হয়, রক্তপাতের পরিমাণ কম হয় এবং রোগমুক্তির সময়ও কম লাগে। এই শল্যচিকিৎসার মূল উপাদান হল একটি উদরবীক্ষণ যন্ত্র বা উদরবীক্ষণী (ল্যাপারোস্কোপ), যা মূলত একটি দীর্ঘ আলোকবাহী তন্তুবিশিষ্ট তার ব্যবস্থা যার সাহায্যে একটি সহজে প্রবেশযোগ্য অবস্থানে তারটিকে প্রবেশ করিয়ে সেটি সাপের মতো নড়িয়ে অপেক্ষাকৃত দূরবর্তী ও দুর্গম কোনও অবস্থান পরিদর্শন করা যায়।
উদরবীক্ষণিক শল্যচিকিৎসাতে উদরগহ্বর বা শ্রোণিগহ্বরের ভেতরের অঙ্গপ্রত্যঙ্গের অস্ত্রোপচার অন্তর্ভুক্ত। অন্যদিকে বক্ষদেশীয় গহ্বরের অঙ্গপ্রত্যঙ্গে যে তালারন্ধ অস্ত্রোপচারগুলি করা হয়, সেগুলিকে সাধারণত বক্ষবীক্ষণিক শল্যচিকিৎসা (থোরাকোস্কোপিক সার্জারি) বলা হয়।
একটি উদরবীক্ষণিক শল্যচিকিৎসায় যে বিশেষ শল্য উপকরণ বা সরঞ্জাম ব্যবহার করা হয়, সেগুলির মধ্যে আছে ধাত্রীর সাঁড়াশি (obstetrical forceps), কাঁচি, পরীক্ষাশলাকা (প্রোব), ব্যবচ্ছেদক (ডাইসেক্টর), আংটা (হুক) এবং প্রত্যাহারক যন্ত্র (রিট্র্যাক্টর)। উদরবীক্ষণিক ও বক্ষবীক্ষণিক শল্যচিকিৎসাগুলি অন্তর্বীক্ষণ (এন্ডোস্কোপি Endoscopy) নামক বৃহত্তর ক্ষেত্রের অন্তর্ভুক্ত। ১৯০১ সালে জার্মান শল্যচিকিৎসক গেয়র্গ কেলিং ইতিহাসের প্রথম উদরবীক্ষণিক অস্ত্রোপচারটি সম্পাদন করেছিলেন।
কর্টনি কক্স

কর্টনি বাস কক্স (পূর্বে কক্স আরকিট ; জন্ম ১৫ ই জুন, ১৯৬৪) একজন আমেরিকান অভিনেত্রী, প্রযোজক এবং পরিচালক। তিনি এনবিসি সিটকম "ফ্রেন্ডসে" (১৯৯৪-২০০৪) মনিকা গেলারের চরিত্রে অভিনয়ের জন্য স্বীকৃতি অর্জন করেছিলেন, যার জন্য তিনি সাতটি স্ক্রিন অ্যাক্টরস গিল্ড অ্যাওয়ার্ডের মনোনয়ন পেয়েছিলেন, যার মধ্যে তিনি একটি জিতেছিলেন। হরর ফিল্ম ফ্র্যাঞ্চাইজি "স্ক্রিম" (১৯৯৬-বর্তমান) "গ্যাল ওয়েথার্স" চরিত্রে অভিনয়ের জন্য তিনি আরও স্বীকৃতি পান। তিনি এনবিসি সিটকম "ফ্যামিলি টাইস" (১৯৮৭–১৯৮৯) -তে লরেন মিলার, এফএক্স নাটক সিরিজ "ডার্ট" (২০০৭–২০০৮) এর লুসি স্পিলার এবং এবিসি / টিবিএস সিটকম "কুগার টাউন" (২০০৯-২০১৫) জুলেস কোব চরিত্রে অভিনয় করেছিলেন। যার মধ্যে সবচেয়ে শেষেরটি সমালোচকদের চয়েস অ্যাওয়ার্ড এবং গোল্ডেন গ্লোব অ্যাওয়ার্ডের মনোনয়ন পেয়েছে।
কলকাতা পুলিশ কমিশনারদের তালিকা

কলকাতা পুলিশ কমিশনার একজন ভারতীয় পুলিশ সার্ভিস অফিসার, পুলিশের অতিরিক্ত মহাপরিচালক (এডিজি) পদমর্যাদার। এই ব্যক্তি প্রায় ৩৫,০০০ জনের সমন্বয়ে প্রায় শক্তিশালী মহানগর পুলিশ বাহিনীর প্রধান হন ২৪৩ কিমি অঞ্চল এবং এটি ১৪,৬১৭,৯৯২ জনের আবাস (২০১১ সালের আদমশুমারির পরিসংখ্যান)।
কমিশনার পশ্চিমবঙ্গ সরকার কর্তৃক নিযুক্ত হন এবং রাজ্যের স্বরাষ্ট্রসচিবকে স্বাধীনভাবে রিপোর্ট করেন। সদর দফতরটি ১৮, লালবাজার স্ট্রিট, কলকাতা (বিবিদি বাগ এলাকার কাছে)।
জিব্রিল সো

মোহামেদ জিব্রিল ইব্রাহিমা সো (; জন্ম: ৬ ফেব্রুয়ারি ১৯৯৭; জিব্রিল সো নামে সুপরিচিত) হলেন একজন সুইজারল্যান্ডীয় পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব আইন্ট্রাখট ফ্রাঙ্কফুর্ট এবং সুইজারল্যান্ড জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় এবং আক্রমণাত্মক মধ্যমাঠের খেলোয়াড় হিসেবে খেলে থাকেন।
২০১৩ সালে, সো সুইজারল্যান্ড অনূর্ধ্ব-১৬ দলের হয়ে সুইজারল্যান্ডের বয়সভিত্তিক পর্যায়ে অভিষেক করেছিলেন। প্রায় ৪ বছর যাবত সুইজারল্যান্ডের বয়সভিত্তিক দলের হয়ে খেলার পর, তিনি ২০১৮ সালে সুইজারল্যান্ডের হয়ে আন্তর্জাতিক পর্যায়ে অভিষেক করেছেন; সুইজারল্যান্ডের জার্সি গায়ে তিনি এপর্যন্ত ১৩ ম্যাচে অংশগ্রহণ করেছেন। তিনি সুইজারল্যান্ডের হয়ে এপর্যন্ত ১টি উয়েফা ইউরোপীয় চ্যাম্পিয়নশিপে (২০২০) অংশগ্রহণ করেছেন।
দলগতভাবে, সো এপর্যন্ত ২টি শিরোপা জয়লাভ করেছেন, যার উভয়ই ইয়াং বয়েজের হয়ে জয়লাভ করেছেন।
মোহামেদ জিব্রিল ইব্রাহিমা সো ১৯৯৭ সালের ৬ই ফেব্রুয়ারি তারিখে সুইজারল্যান্ডের জুরিখে জন্মগ্রহণ করেছেন এবং সেখানেই তার শৈশব অতিবাহিত করেছেন।
ব্যোমকেশ চক্রবর্তী

ডঃ ব্যোমকেশ চক্রবর্তী () (১৯২৩ – ১৯৮১) বাঙালি ভাষা গবেষক হিসাবে বিভিন্ন জাতিগত ভাষার উপরে কাজ করেছেন। একজন খাাতিমান শিক্ষাবিদ ও কবি হিসাবেও তার পরিচিতি ছিল। বাংলা ভাষায় সাঁওতালি ভাষার এবং সাঁওতালি ভাষার উপর বাংলা ভাষার কতটা প্রভাব ছিল এগুলোই ছিল ওনার প্রধান গবেষণার বিষয়। তিনি এই গবেষণার মাধ্যমে বাংলা ভাষার উৎপত্তি সম্পর্কিত বিষয় নিয়ে আলোচনার নতুন নতুন দিক খুলে দেন।
ব্যোমকেশ চক্রবর্তী ব্রিটিশ ভারতের অধুনা পশ্চিমবঙ্গের তৎকালীন মেদিনীপুর জেলার (বর্তমান পশ্চিম মেদিনীপুর) খড়ার-গোপীনাথপুর গ্রামে জন্মগ্রহণ করেন ১৯২৩ খ্রিস্টাব্দে।পিতা শরৎচন্দ্র চক্রবর্তী ও মাতা শীতলা সুন্দরী চক্রবর্তী।
তিনি কলকাতা বিশ্ববিদ্যালয় থেকে দুইবার এম.এ পাশ করেন। একবার বাংলায় আর একবার ইংরেজিতে। তারপর তিনি সাঁওতালি ভাষায় পিএইচডি ডিগ্রি লাভ করেন কলকাতা বিশ্ববিদ্যালয় থেকে। তিনি হলেন প্রথম ব্যক্তি যিনি সাঁওতালি ভাষায় কলকাতা বিশ্ববিদ্যালয় থেকে ডক্টরেট ডিগ্রি লাভ করেন।ব্যোমকেশ চক্রবর্তী ভাষাচার্য ড. সুনীতি কুমার চট্টোপাধ্যায় এবং ভাষাতাত্ত্বিক ড.সুকুমার সেনের সংস্পর্শে আসেন তাঁদের ছাত্র হিসাবে এবং তাঁদের কাছ থেকে ভাষাগত অধ্যয়নে দক্ষতা অর্জন করেছিলেন। পশ্চিম মেদিনীপুর জেলার আদিবাসীদের সংস্কৃতির সাথে তার ঘনিষ্ট পরিচয় তার গবেষণার সহায়ক হয়েছিল।। তিনি বিশেষত সাঁওতালি সংস্কৃতিতে মনোনিবেশ করেছিলেন এবং সাঁওতালি ভাষার যথাযথ জ্ঞান অর্জন করেছিলেন। তিনি সাঁওতালি ও বাংলা ভাষার তুলনামূলক গবেষণা নিয়ে নিয়মতান্ত্রিক গবেষণা চালিয়েছিলেন।
প্রথম জীবনে তিনি একটি বিদ্যালয়ের প্রধান শিক্ষক হিসেবে নিযুক্ত হন। তারপর তিনি পশ্চিম মেদিনীপুরের ঝাডগ্রামের কাপগাড়িতে অবস্থিত সেবা ভারতী মহাবিদ্যালয় এবং মুর্শিদাবাদের কান্দিতে অবস্থিত রাজা বীরেন্দ্র চন্দ্র কলেজের অধ্যক্ষ হন।
১৯৮১ খ্রিস্টাব্দে তিনি পরলোক গমন করেন।
ব্যোমকেশ চক্রবর্তী সাঁওতালি ভাষার ধ্বনিবিজ্ঞান,  ধ্বনিতত্ত্ব, বাক্যতত্ত্ব, রূপমূলতত্ত্ব, শব্দার্থতত্ত্ব,  সাঁওতালি সাহিত্য নিয়ে গবেষণা করেন। বাংলা ভাষায় সাঁওতালি ভাষার এবং সাঁওতালি ভাষার উপর বাংলা ভাষার কতটা প্রভাব ছিল এগুলোই ছিল ওনার প্রধান গবেষণার বিষয়। তিনি এই গবেষণার মাধ্যমে বাংলা ভাষার উৎপত্তি সম্পর্কিত বিষয় নিয়ে আলোচনার নতুন নতুন দিক খুলে দেন এবং গবেষণার নতুন ক্ষেত্র তৈরিতে সাহায্য করেন। বাংলা ভাষার বিবর্তনের ধারা বেশ কঠিন ভাবে হয়েছে। এখনও বিবর্তনের সব ধাপ পরিষ্কার ভাবে জানা সম্ভব হয়নি তাই এই সমস্ত গবেষণা অত্যন্ত গুরুত্বপূর্ণ ভাষা গবেষণায় ওনার কাজগুলি যথেষ্ট গ্রহণযোগ্যতা লাভ করে। সাঁওতালি, ভাষা অস্ট্রোয়াশিয়াটিক পরিবারভুক্ত এবং প্রাক-আর্য সময় থেকেই এর পৃথক পরিচয় ছিল এবং বাংলায় ইন্দো-আর্য পরিবারের একটি ভাষার সাথে তার সহাবস্থান লক্ষিত হয়। এই ধারণাটি মোটামুটি গৃহীত হলাও অনেক প্রশ্নই এখনও অধরা আছে।
পশ্চিমা হিন্দির মতো আধুনিক ভারতীয় ভাষায় মধ্যবর্তী প্রাকৃত সৌরসেনী থেকে বিবর্তনের লক্ষণগুলি স্পষ্টভাবে পরিলক্ষিত হয়। কিন্তু বাংলার ক্ষেত্রে বিবর্তনের এ ধরনের লক্ষণ সবসময় স্পষ্ট ও পৃথক নয়। তিনি বাংলা ভাষায় অনার্য ভাষাগুলির, বিশেষত সাঁওতালি ভাষার, উপাদানগুলির অভিযোজনের জটিল প্রক্রিয়াটি নিয়ে অন্বেষণ করেন।তিনি বাংলা ভাষায় সাঁওতালি ভাষার প্রবল প্রভাবটি তুলে ধরেন। বাংলা ভাষায় সাঁওতালি শব্দগুলোকে প্রায়শই উৎপত্তি অনুসারে পঞ্চবিধ শব্দের "দেশি শব্দ" এর অন্তর্ভুক্ত করা হয়।যেমন:চাল
তিনি উভয় ভাষার একে অপরের উপর যে প্রভাব ফেলেছে তা নিয়ে বিস্তারিত অধ্যয়নের উপর ভিত্তি করে তিনি এই সিদ্ধান্তে আসেন।
১৯৭৯ খ্রিস্টাব্দে ব্যোমকেশ চক্রবর্তীর কণ্ঠস্বর:
জ্যোতিরাদিত্য মাধবরাও সিন্ধিয়া

জ্যোতিরাদিত্য মাধবরাও সিন্ধিয়া (জন্ম: ১ জানুয়ারী ১৯৭১) একজন ভারতীয় রাজনীতিবিদ যিনি রাজ্যসভার সদস্য হিসাবে মধ্যপ্রদেশ হতে প্রতিনিধিত্ব করেন। যিনি একসময়কার গোয়ালিয়র রাজ্য শাসনকারী সিন্ধিয়া পরিবারের সদস্য। তিনি ২০১২ সালে ভারতের সাধারণ নির্বাচনে পরাজয়ের পূর্ব পর্যন্ত মধ্যপ্রদেশের গুনা আসন হতে লোকসভায় প্রতিনিধিত্ব করেন। রাজনৈতিক জীবনে তিনি প্রথমে ভারতীয় জাতীয় কংগ্রেসের (আইএনসি) এবং বর্তমানে ভারতীয় জনতা পার্টির (বিজেপি) সদস্য হিসাবে আছেন।
কংগ্রেসের সদস্য থাকাকালীন ২০১২'এর অক্টোবর থেকে ২০১৪'এর মে পর্যন্ত তিনি প্রধানমন্ত্রী মনমোহন সিংয়ের মন্ত্রিসভায় বিদ্যুত মন্ত্রণালয়ের দায়িত্বে ছিলেন। ২০২০ সালের মার্চ মাসে তিনি কংগ্রেসের সাথে সমস্ত সম্পর্ক ছিন্ন করে বিজেপিতে যোগ দেন।
সিন্ধিয়া ১৯৭১ সালের ১ জানুয়ারি বোম্বেতে জন্মগ্রহণ করেন। তার পিতা মাধবরাও সিন্ধিয়া এবং মাতা মাধবী রাজে সিন্ধিয়া; যারা ব্রিটিশ ভারতের প্রাক্তন গোয়ালিয়র রাজ্য শাসনকারী সিন্ধিয়া পরিবারের সদস্য। তিনি নিজেকে কুরমি জনগোষ্ঠীর লোক হিসাবে দাবি করেন।
তিনি মুম্বাইয়ের ক্যাম্পিয়ন স্কুলে এবং দেরাদুনের দুন স্কুলে পড়াশোনা শেষ করার পর ১৯৯৩ সালে অর্থনীতিতে স্নাতক হন হার্ভার্ড বিশ্ববিদ্যাল হতে এবং ২০০১ সালে এমবিএ করেন স্ট্যানফোর্ড বিশ্ববিদ্যালয় থেকে।
পরিকল্পনা বিভাগ

পরিকল্পনা বিভাগ পরিকল্পনা মন্ত্রণালয়ের অধীনস্থ বাংলাদেশ সরকারের একটি বিভাগ যা সরকারের উন্নয়ন কৌশল এবং লক্ষ্য নির্ধারণের জন্য দায়িত্বপ্রাপ্ত। সত্যজিত কর্মকার পরিকল্পনা বিভাগের দায়িত্বপ্রাপ্ত সচিব।
বাংলাদেশ স্বাধীনতা যুদ্ধ শেষ হওয়ার পর ১৯৭১ সালে পরিকল্পনা বিভাগ প্রতিষ্ঠিত হয় এবং নতুন স্বাধীন বাংলাদেশ পুনরুদ্ধারের পরিকল্পনায় সহায়তা করার জন্য বিভাগটিকে পরিকল্পনা মন্ত্রণালয়ের অধীনস্থ রাখা হয়। ২০০২ সালে সরকার পরিসংখ্যান বিভাগ বিলুপ্ত করার পর বাংলাদেশ পরিসংখ্যান ব্যুরোকে পরিকল্পনা বিভাগের অধীনে রাখা হয়। পরবর্তীতে ২০১০ সালে, বাংলাদেশ পরিসংখ্যান ব্যুরো কে নবগঠিত পরিসংখ্যান ও তথ্য ব্যবস্থাপনা বিভাগের অধীনে ন্যাস্ত করা হয়।
বাংলাদেশ চলচ্চিত্র প্রযোজক ও পরিবেশক সমিতি

বাংলাদেশ চলচ্চিত্র প্রযোজক ও পরিবেশক সমিতি বাংলাদেশের চলচ্চিত্র প্রযোজক ও পরিবেশকদের একটি বাণিজ্যিক সংস্থা যা চলচ্চিত্র শিল্পের উন্নয়নের জন্য কাজ করে। খুরশেদ আলম খসরু বাংলাদেশ চলচ্চিত্র প্রযোজক ও পরিবেশক সমিতির সভাপতি।
বাংলাদেশ চলচ্চিত্র প্রযোজক সমিতি এবং বাংলাদেশ চলচ্চিত্র পরিবেশক সমিতি, দুটি প্রতিষ্ঠানের একত্রীকরণের মাধ্যমে বাংলাদেশ চলচ্চিত্র প্রযোজক ও পরিবেশক সমিতি গঠিত হয়। বাংলাদেশের স্বাধীনতার পরপরই "বাংলাদেশ চলচ্চিত্র প্রযোজক সমিতি" ১৯৭২ সালে খান আতাউর রহমান প্রতিষ্ঠা করেছিলেন। বাংলাদেশ চলচ্চিত্র পরিবেশক সমিতি ১৯৭৫-১৯৭৬ সালে প্রতিষ্ঠিত হয়। ১৯৯৭ সালে সংগঠনগুলো একত্রিত হয়ে বাংলাদেশ চলচ্চিত্র প্রযোজক ও পরিবেশক সমিতি গঠন করে। ২০২০ সালে বাংলাদেশ চলচ্চিত্র প্রযোজক ও পরিবেশক সমিতি, বাংলাদেশ চলচ্চিত্র পরিচালক সমিতি এবং বাংলাদেশ চলচ্চিত্র প্রদর্শক সমিতির প্রতিনিধিরা তথ্যমন্ত্রী হাছান মাহমুদের সাথে চলচ্চিত্র শিল্পকে পুনরুজ্জীবিত করার উপায় খুঁজে বের করতে এবং সিনেমা হলগুলো বন্ধ হওয়া বিরত রাখতে আলোচনায় বসেছিলেন।
নিম্নলিপি ও ঊর্ধ্বলিপি

নিম্নলিপি ও ঊর্ধ্বলিপি হচ্ছে এমন অক্ষর যা স্বাভাবিক লেখার থেকে যথাক্রমে সামান্য উপরে ও নিচে থাকে। এটি সাধারণত কোনো সংখ্যা বা অক্ষর হয়। এই লিপি স্বাভাবিক লেখা থেকে একটু ছোট হয়। নিম্নলিপি ভূমিরেখা বরাবর বা এর নিচে হয় এবং ঊর্ধ্বরেখা বরাবর বা তার উপরে হয়। এদের সর্বোচ্চ ব্যবহার হয় বৈজ্ঞানিক সংকেত, গাণিতিক সমীকরণ এবং রাসায়নিক পদার্থের সংকেতে(যেমন পানির সংকেত HO) দেখা যায়। যদিও এদের অন্যান্য ব্যবহারও আছে। 
পেশাগত মুদ্রণবিদ্যায়, নিম্নলিপি ও ঊর্ধ্বলিপি শুধু ক্ষুদ্র লিপি না; লিপির বাকি অংশের সাথে সামঞ্জস্য রাখতে মুদ্রণশিল্পীরা এই লিপিকে একটু মোটা করে দেয়। ভূমিরেখা ও ঊর্ধ্বরেখা থেকে এদের দূরত্ব লিপির ও ব্যবহারের উপর নির্ভর করে।
এ. ইলুমালাই

এ. ইলুমালাই (মৃত্যু: ১২ আগস্ট ২০২০) একজন ভারতীয় রাজনীতিবিদ এবং ২০০১ থেকে ২০১১ পর্যন্ত ওসুদু আসন থেকে পুডুচেরি বিধানসভার সদস্য‌‌‍ ছিলেন। ইলুমালাই ৫৫ বছর বয়সে কোভিড -১৯ এ মারা যান।
এম. এএস সুব্রামণিয়ান

এম. এএস সুব্রামণিয়ান (মৃত্যু: ৩ সেপ্টেম্বর, ২০২০) তিনি একজন ভারতীয় রাজনীতিবিদ এবং ২০০৬ থেকে ২০১১ সাল পর্যন্ত মুদালিয়ারপেট আসন থেকে পুডুচেরি বিধানসভার সদস্য ছিলেন। সুব্রামাণিয়ান ৭৭ বছর রয়সে কোভিড-১৯ মারা যান।
আর. এসওয়ারান

আর. এসওয়ারান একজন ভারতীয় রাজনীতিবিদ এবং বিধানসভার প্রাক্তন সদস্য। তিনি বাসুদেবানাল্লুর আসন থেকে তামিলনাড়ু বিধানসভায় নির্বাচিত হয়েছিলেন। যা তফশিলি জাতির প্রার্থীদের জন্য সংরক্ষিত। তিনি ১৯৮৪, ১৯৮৯, এবং ১৯৯১ সালের নির্বাচনে ভারতীয় জাতীয় কংগ্রেসের প্রার্থী হয়ে, এবং ১৯৯৬ ও ২০০১ সালে নির্বাচনে তামিল মাণিলা কংগ্রেসের (মোপনার) প্রার্থী হিসাবে একই আসন থেকে জয়ী হন। 
বিধায়ক হওয়ার আগে তিনি তিরুনেলভেলি জেলার রামনাথপুরম পঞ্চায়েতের সভাপতির দায়িত্ব গ্রহণ করেছিলেন।
তার পাঁচ মেয়ে ও এক ছেলে রয়েছে।
আই. গণেশন

আই. গণেশন একজন ভারতীয় রাজনীতিবিদ এবং তামিলনাড়ুর বিধানসভার প্রাক্তন সদস্য। তিনি এডাপাদি আসন থেকে তামিলনাড়ু বিধানসভায় নির্বাচিত হন, ১৯৭৭ ও ১৯৮০ সালের নির্বাচনে সর্বভারতীয় আন্না দ্রাবিড় মুনেত্র কড়গম প্রার্থী হয়ে এবং ১৯৯৬, ও ২০০১ সালের নির্বাচনে পাত্তালি মাক্কাল কাচি প্রার্থী হয়ে।
কে. জি. পি. জ্ঞানমূর্তি

কে. জি. পি. জ্ঞানমূর্তি একজন ভারতীয় রাজনীতিবিদ এবং তিনি তামিলনাড়ুর বিধানসভার সদস্য ছিলেন। তিনি ২০০১ সালের নির্বাচনে তিরুনাভালুর আসন থেকে সর্বভারতীয় আন্না দ্রাবিড় মুন্নেত্র কড়গম (এআইএডিএমকে) প্রার্থী হিসাবে তামিলনাড়ু বিধানসভায় নির্বাচিত হয়েছিলেন।
কে. গোপীনাথ

কে. গোপীনাথ (জন্ম: ১৯ নভেম্বর ১৯৬২) একজন ভারতীয় রাজনীতিবিদ এবং ২০১১ সালে নির্বাচনে হোসুর আসন থেকে ভারতীয় জাতীয় কংগ্রেসের প্রার্থী হয়ে তামিলনাড়ু বিধানসভার সদস্য হিসাবে নির্বাচিত হয়েছিলেন। এর আগে তিনি ২০০১ ও ২০০৬ সালের নির্বাচনেও একই আসন থেকে নির্বাচিত হয়েছিলেন। 
তিনি ২০১৬ সালের নির্বাচনে সর্বভারতীয় আন্না দ্রাবিড় মুন্নেত্র কড়গমের প্রার্থী পি. বালাকৃষ্ণ রেড্ডির কাছে হেরেছিলেন। 
গোপিনাথ ১৯ নভেম্বর ১৯৬২ সালে জন্মগ্রহণ করেন কৃষ্ণগিরির জেলার হোশূরে। তিনি বিবাহিত.
ভি. কে. লক্ষ্মণন

ভি. কে. লক্ষ্মণন (আনু. ১৯৩২ - ২৫ আগস্ট ২০১২) একজন ভারতীয় রাজনীতিবিদ এবং তামিলনাড়ুর বিধানসভার সদস্য ছিলেন। তিনি ১৯৯১ সালের নির্বাচনে কোয়েম্বাটুর পূর্ব আসন থেকে ভারতীয় জাতীয় কংগ্রেসের প্রার্থী হয়ে এবং তামিল মানিলা কংগ্রেস প্রার্থী হয়ে ১৯৯৬ ও ২০০১ সালের নির্বাচনে তামিলনাড়ু বিধানসভায় নির্বাচিত হয়েছিলেন।
বি. পরানিকুমার

বি. পরানিকুমার, এছাড়াও বানান বরনিকুমার এবং ভরনি কুমার, একজন ভারতীয় রাজনীতিবিদ এবং তামিলনাড়ুর সাবেক বিধানসভা সদস্য। ১৯৯৬ ও ২০০১ সালের নির্বাচনে দ্রাবিড় মুন্নেত্র কড়গম (ডিএমকে) প্রার্থী হিসাবে তিনি তিরুচিরাপল্লি - ১ আসন থেকে তামিলনাড়ু বিধানসভায় নির্বাচিত হয়েছিলেন। ২০০৬ সালের নির্বাচনে প্রার্থী হিসাবে তিনি মনোনয়ন পাননি। 
পরানিকুমার এম. বালাকৃষ্ণনের পুত্র, যিনি ২০১০ সালে মারা গিয়েছেন এবং যিনি ডিএমকে এবং তিরুচিরাপল্লী পৌর কাউন্সিলের নেতা ছিলেন।
এম .ও. এইচ. এফ. শাহজাহান

এম .ও. এইচ. এফ. শাহজাহান একজন ভারতীয় রাজনীতিবিদ। তিনি কেন্দ্রশাসিত অঞ্চল পুদুচেরির ভারতীয় জাতীয় কংগ্রেসের সদস্য। তিনি ২০১৬ সালের পুডুচেরি বিধানসভা নির্বাচনে ক্যালাপেট আসন থেকে ৫০০ ভোটের সংক্ষিপ্ত ব্যবধানে জয় পেয়েছিলেন। এখানে তিনি অল ইন্ডিয়া এন. আর কংগ্রেসের প্রার্থী পি. এম. এল. কল্যাণসুন্দরামকে হারিয়েছিলেন যিনি এর আগে ২০১১ সালের পুডুচেরি বিধানসভা নির্বাচনে একই আসনে তাকে পরাজিত করেছিলেন। তিনি পুডুচেরি সরকারের রাজস্ব, পরিবহন, তথ্যপ্রযুক্তি, সংখ্যালঘু বিষয়ক মন্ত্রী ছিলেন। এর আগে তিনি ২০০১ থেকে ২০১১ পর্যন্ত লসপেট আসনের প্রতিনিধিত্ব করেছেন। তিনি এম. ও. এইচ. ফারুকের পুত্র যিনি পুদুচেরির প্রাক্তন মুখ্যমন্ত্রী ছিলেন।
আর. কমলাকান্নন

আর. কমলাকান্নন একজন ভারতীয় রাজনীতিবিদ এবং ভারতীয় জাতীয় কংগ্রেসের অন্তর্ভুক্ত। ২০১৬ সালের পুডুচেরি বিধানসভা নির্বাচনে তিনি তিরুনাল্লার আসন থেকে নির্বাচিত হয়েছিলেন। তিনি ভি, নারায়ণস্বামী সরকারের কলেজিয়েট শিক্ষা, ডিআরডিএ, কমিউনিটি ডেভলপমেন্ট, ফায়ার সার্ভিসেস এবং সেনাকল্যাণ সহ কৃষি, বিদ্যুৎ, শিক্ষামন্ত্রী ছিলেন।
জোড়ারাম কুমাওয়াত

জোড়ারাম পুরারাম কুমাওয়াত (জন্ম: ৭ মে ১৯৬৪ ) একজন ভারতীয় রাজনীতিবিদ এবং ভারতীয় জনতা পার্টির অন্তর্ভুক্ত। তিনি সুমেরপুর আসন থেকে রাজস্থান বিধানসভার নির্বাচিত সদস্য। এর আগে ২০১৮ সালে তাঁর প্রথম মেয়াদে। তিনি নিম্নকক্ষে নির্বাচিত হয়েছিলেন।
ক্রিস্টিয়ান ফাসনাখট

ক্রিস্টিয়ান ফাসনাখট (, ; জন্ম: ১১ নভেম্বর ১৯৯৩) হলেন একজন সুইজারল্যান্ডীয় পেশাদার ফুটবল খেলোয়াড়। তিনি বর্তমানে সুইজারল্যান্ডের পেশাদার ফুটবল লিগের শীর্ষ স্তর সুইস সুপার লিগের ক্লাব ইয়াং বয়েজ এবং সুইজারল্যান্ড জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত ডান পার্শ্বীয় মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় এবং ডান পার্শ্বীয় আক্রমণভাগের খেলোয়াড় হিসেবে খেলে থাকেন।
২০১৮ সালে, ফাসনাখট সুইজারল্যান্ডের হয়ে আন্তর্জাতিক পর্যায়ে অভিষেক করেছেন; সুইজারল্যান্ডের জার্সি গায়ে তিনি এপর্যন্ত ৮ ম্যাচে ৩টি গোল করেছেন। তিনি সুইজারল্যান্ডের হয়ে এপর্যন্ত ১টি উয়েফা ইউরোপীয় চ্যাম্পিয়নশিপে (২০২০) অংশগ্রহণ করেছেন। দলগতভাবে, ফাসনাখট এপর্যন্ত ৫টি শিরোপা জয়লাভ করেছেন, যার সবগুলো ইয়াং বয়েজের হয়ে জয়লাভ করেছেন।
ক্রিস্টিয়ান ফাসনাখট ১৯৯৩ সালের ১১ই নভেম্বর তারিখে সুইজারল্যান্ডের জুরিখে জন্মগ্রহণ করেছেন এবং সেখানেই তার শৈশব অতিবাহিত করেছেন।
পি. আন্নভি

পি. আন্নভি একজন ভারতীয় তামিল রাজনীতিবিদ এবং তামিলনাড়ু বিধানসভার সদস্য ছিলেন।
তিনি ২০০১ সালের বিধানসভা নির্বাচনে থোটিয়াম আসন সর্বভারতীয় আন্না দ্রাবিড় মুনেত্র কড়গম (এআইএডিএমকে) প্রার্থী হিসাবে তামিলনাড়ু বিধানসভায় নির্বাচিত হয়েছিলেন। তিনি ২০০৩ সালের জুন থেকে জয়ললিতা জয়রামের নেতৃত্বাধীন এআইএডিএমকে সরকারের পশ্চাৎপদ শ্রেণীর মন্ত্রী ছিলেন। তারপর কৃষিমন্ত্রী ছিলেন এবং ২০০৪ সাল থেকে শ্রমকল্যাণ মন্ত্রী ছিলেন। ২০০৬ সালের নির্বাচনে তাকে এআইএডিএমকে থেকে মনোনয়ন দেয় নি।
গোপাল মীনা

গোপাল মীনা রাজস্থানের রাজনীতিবিদ। তিনি ভারতীয় জাতীয় কংগ্রেস দলের সদস্য।
গোপাল মীনা জামবা রামগড় আসন থেকে ১৩তম রাজস্থান বিধানসভার সদস্য হয়েছিলেন। 
তিনি রাজস্থানের একই আসন থেকে ১৫তম বিধানসভার সংসদ সদস্যও রয়েছেন
নবীন পিলানিয়া

নবীন পিলানিয়া একজন ভারতীয় রাজনীতিবিদ এবং ন্যাশনাল পিপলস পার্টির সদস্য। ২০১৩ সালে তিনি জয়পুরের আম্বর আসন থেকে রাজস্থান বিধানসভার প্রথম মেয়াদী সদস্য। পরে তিনি বহুজন সমাজ পার্টিতে যোগ দেন। 
তিনি ১৯৮৮ সালে যোধপুরের এম. বি. এম ইঞ্জিনিয়ারিং বিশ্ববিদ্যালয় থেকে বি. ই মেকানিকাল সম্পন্ন করেন।
রাও রাজেন্দ্র সিংহ

রাও রাজেন্দ্র সিংহ ভারতীয় জনতা পার্টির নেতা। তিনি রাজস্থান বিধানসভার ডেপুটি স্পিকার এবং জয়পুর জেলার শাহপুরা আসন থেকে বিধানসভার সদস্য ছিলেন। 
রাও রাজেন্দ্র সিংহের অফিসিয়াল সাইট
সুরেন্দ্র পাল সিংহ

সুরেন্দ্র পাল সিংহ একজন ভারতীয় রাজনীতিবিদ এবং ভারতীয় জনতা পার্টির সদস্য। তিনি রাজস্থানের করণপুর আসন থেকে রাজস্থান বিধানসভার একজন সদস্য। তিনি রাজস্থান সরকারের শ্রম ও কর্মসংস্থান, কারখানা ও বয়লার পরিদর্শন মন্ত্রী।
কল্যাণ সিংহ চৌহান

কল্যাণ সিং চৌহান (১৮ নভেম্বর ১৯৫৯ - ২১ ফেব্রুয়ারি ২০১৮) একজন ভারতীয় রাজনীতিবিদ ছিলেন।
তিনি ১৯৮৮ সালে ভারতীয় জাতীয় কংগ্রেসের সদস্য হিসাবে রাজনৈতিক জীবন শুরু করেছিলেন এবং কোঠারিয়া গ্রাম পঞ্চায়েতের সরপঞ্চ হিসাবে দায়িত্ব পালন করেছিলেন। ১৯৯৮ থেকে ২০০০ পর্যন্ত চৌহান ছিলেন খামনোর প্রধান। ২০০০সালে, উপ-জেলা প্রমুখ হয়েছিলেন, অবনমন হয় ২০০৫ সালে। তিনি ভারতীয় জনতা পার্টিতে যোগ দিয়ে ২০০৮ সালের রাজস্থান বিধানসভা নির্বাচনে সিপি জোশির মুখোমুখি হয়ে এক ভোটে জিতেছিলেন। চৌহান মৃত্যুর আগ পর্যন্ত নাথদুওয়ারা আসনের প্রতিনিধিত্ব করেন। ২১ ফেব্রুয়ারি ২০১৮ সালে উদয়পুরের জিবিএইচ আমেরিকান হসপিটালে ক্যান্সারে তাঁর মৃত্যু হয়। একই দিনে তাঁর শেষকৃত্য হয়েছিল। পরবর্তী বিধানসভা নির্বাচন হতে এক বছরেরও কম সময় থাকায় আইন অনুসারে উপ-নির্বাচনের মাধ্যমে তাঁর আসনটি পূরণ করার দরকার পড়েনি।
করণ সিং (ছাবরা)

করণ সিং একজন ভারতীয় রাজনীতিবিদ ও ভারতীয় জাতীয় কংগ্রেস দলের অন্তর্ভুক্ত। তিনি ২০০৮ থেকে ২০১৩ পর্যন্ত ছাবরা আসন থেকে রাজস্থান বিধানসভার সদস্য ছিলেন।
অনিতা সিং গুর্জার

অনিতা সিং গুর্জার একজন ভারতীয় রাজনীতিবিদ এবং ভারতীয় জনতা পার্টির নেতা। তিনি ভরতপুর জেলার নগর আসন থেকে রাজস্থান বিধানসভায় নির্বাচিত হয়েছেন। তিনি বিএসসি পাশ ও এলএলবি ডিগ্রী রয়েছে।
রতন লাল জালধারি

রতন লাল জালধারি (জন্ম: ৫ অক্টোবর ১৯৪৮, সীকর, রাজস্থান) একজন ভারতীয় রাজনীতিবিদ এবং ভারতীয় জনতা পার্টির রাজনীতিবিদ। তিনি ২০১৩ সালে সিকার আসন থেকে রাজস্থান বিধানসভা নির্বাচনে নির্বাচিত হয়েছিলেন।
সুরিন্দর সিংহ ভূলেওয়াল রথন

সুরিন্দর সিংহ ভূলেওয়াল রথন পাঞ্জাব রাজ্যের একজন ভারতীয় রাজনীতিবিদ। রথন ২০১২ থেকে ২০১৭ সাল পর্যন্ত গড়শঙ্কর বিধানসভা কেন্দ্রের প্রতিনিধিত্ব করা পাঞ্জাব বিধানসভার সদস্য ছিলেন। পরবর্তী নির্বাচন তিনি জয় কিশান সিংহ রোদীর কাছে পরাজিত হন।
কানওয়ারজিৎ সিংহ

কানওয়ারজিৎ সিংহ, কানওয়ারজিৎ সিং রোজি বরকান্দি নামেও পরিচিত, তিনি একজন ভারতীয় রাজনীতিবিদ। তিনি পাঞ্জাবের শ্রীমুক্তসর সাহিব আসন থেকে বিধানসভার সদস্য। তিনি ২০১৭ সালের পাঞ্জাব বিধানসভা নির্বাচন জিতেছিলেন এবং শিরোমণি আকালি দলের অন্তর্ভুক্ত।
হনুমান প্রসাদ

হনুমান প্রসাদ একজন ভারতীয় রাজনীতিবিদ। তিনি রাজস্থানের সুরযগড় আসন থেকে বিধানসভার সদস্য ছিলে। তিনি ভারতীয় জাতীয় কংগ্রেসের নেতা।
হনুমান প্রসাদ একজন অবসরপ্রাপ্ত ভারতীয় প্রশাসনিক কর্মকর্তা (আইএএস) এবং রাজস্থান পাবলিক সার্ভিস কমিশনের প্রাক্তন চেয়ারম্যান। তিনি ঝুনঝুনু জেলা পরিষদের প্রাক্তন প্রমূখ এবং রাজ্য এসসি কমিশনের প্রাক্তন চেয়ারম্যান।
কৈলাশ চন্দ্র ত্রিবেদী

কৈলাশ চন্দ্র ত্রিবেদী (মৃত্যু: ৭ অক্টোবর ২০২০) একজন ভারতীয় রাজনীতিবিদ। তিনি ২০০৩ থেকে ২০১৩ পর্যন্ত এবং পরে ২০১৮ থেকে মৃত্যুর আগ পর্যন্ত সাহারা আসন থেকে রাজস্থান বিধানসভার সদস্য ছিলেন। ত্রিবেদী ৬৫ বছর বয়সে কোভিড -১৯ -এ মারা যান। তাঁর স্ত্রী গায়ত্রী দেবী ত্রিবেদী ভারতীয় জাতীয় কংগ্রেস প্রার্থী হিসাবে ২০২১ সালে রাজস্থান বিধানসভার সদস্য নির্বাচিত হয়েছেন।
সুখদর্শন সিংহ মারার

সুখদর্শন সিংহ মারার (মৃত্যু: ১৩ মার্চ ২০২১) একজন ভারতীয় রাজনীতিবিদ এবং বিধানসভার সদস্য ছিলেন। তিনি ২০০২ থেকে ২০০৭ পর্যন্ত মুক্তার বিধানসভা কেন্দ্র থেকে পাঞ্জাব বিধানসভার সদস্য ছিলেন। তিনি ৭৯ বছর বয়সে কোভিড -১৯ -এ মারা যান।
সতবন্ত কৌর সন্ধু

সতবন্ত কৌর সন্ধু (মৃত্যু: ২০ ফেব্রুয়ারি ২০২১) একটি ভারতীয় রাজনীতিবিদ এবং বিধানসভার সদস্য। তিনি ১৯৭৭ থেকে ১৯৮৫ সাল পর্যন্ত এবং ১৯৯৭ থেকে ২০০৭ সাল পর্যন্ত চামকৌড় আসন থেকে পাঞ্জাব বিধানসভার সদস্য ছিলেন। সন্ধু ৮০ বছর বয়সে কোভিড -১৯ -এ মারা যান।
অমরিক সিংহ ধিলোন

অমরিক সিংহ ধিলোন, একজন পাঞ্জাবি, ভারতীয় রাজনীতিবিদ এবং লুধিয়ানা জেলার সামরালা আসন থেকে পাঞ্জাব বিধানসভার সদস্য। তিনি সামরালা থেকে পাঁচবার নির্বাচনে প্রতিদ্বন্দ্বিতা করেছেন এবং চারবার জিতেছেন (১৯৯৭, ২০০২, ২০১২ এবং ২০১৭)। তিনি ভারতীয় জাতীয় কংগ্রেসের সদস্য।
বায়তুশ শরফ আদর্শ কামিল মাদ্রাসা

বায়তুশ শরফ আদর্শ কামিল মাদ্রাসা বাংলাদেশের একটি বিখ্যাত ধর্মীয় শিক্ষাপ্রতিষ্ঠান ও আলিয়া মাদ্রাসা। সংক্ষেপে এটি বায়তুশ শরফ মাদ্রাসা নামে পরিচিত। মাদ্রাসাটি ১৯৮২ সালে শাহ সুফি আব্দুল জব্বার রহ. প্রতিষ্ঠা করেন। মাদ্রাসাটির অবস্থান চট্টগ্রাম শহরের ডাবলমুরিং থানার অন্তর্গত ধনিয়ালাপাড়া গ্রামে। এই মাদ্রাসা ২০১৯ সালে মাদ্রাসা শিক্ষা বোর্ডের অধীনে অনুষ্ঠিত দাখিল পরীক্ষায় বিভাগীয় পর্যায়ে প্রথম স্থান অধিকার করে।
বায়তুশ শরফ মাদ্রাসা সূচনালগ্নে মাত্র পাঁচটি শ্রেণী নিয়ে কার্যক্রম শুরু করে। পরবর্তীতে ১৯৯৪ সালের মধ্যে মাদ্রাসাটি ক্রমান্বয়ে কামিল পর্যায়ে উন্নীত হয়। দাখিল ও আলিম পর্যায়ে বিজ্ঞান ও মানবিক শাখায় পাঠ কার্যক্রম চলমান। ফাজিল ও কামিলের উচ্চ শিক্ষার জন্য ২০০৬ সালে ইসলামী বিশ্ববিদ্যালয়, বাংলাদেশের অন্তর্ভুক্ত হয়। এরপর ২০১৬-১৭ সেশনে ২০১৬ সালে ইসলামি আরবি বিশ্ববিদ্যালয়ের অধীনে মাদ্রাসাটিতে দুটি বিষয়ে অনার্স কোর্স চালু হয়। বিষয় দুটি হলো আল কুরআন এন্ড ইসলামিক স্টাডিজ, আল হাদিস এন্ড ইসলামিক স্টাডিজ।
মাদ্রাসার ছাত্রদের বৈচিত্র্যময় পাঠে নিজের মেধা ও মনন বিকাশের সুবিধার্থে মাদ্রাসার একাডেমিক ভবনের দ্বিতীয় তলায় একটি সমৃদ্ধ পাঠাগার রয়েছে। এছাড়াও মাদ্রাসা ক্যাম্পাসে ‘বায়তুশ শরফ ইসলামী গবেষণা কেন্দ্রের’ একটি আন্তর্জাতিক মানের গন্থাগার রয়েছে।
মাদ্রাসাটির প্রসাসনিক কার্যক্রম ও পাঠদানের জন্য এল আকৃতির পাঁচতালা বিশিষ্ট দুটি ভবন রয়েছে। এছাড়াও আবাসিক শিক্ষার্থীদের জন্য পাঁচতলা বিশিষ্ট একটি ছাত্রাবাস ভবন রয়েছে। যা হাফেজ আব্দুর রহীম ছাত্রাবাস নামে পরিচিত।
দূর-দূরান্ত থেকে আগত ছাত্রদের অধ্যায়নের সুবিধার্থে মাদ্রাসাটিতে ছাত্রাবাস রয়েছে। যা হাফেজ আব্দুর রহীম ছাত্রবাস নামে পরিচিত। এতে প্রায় ৩৫০ জন ছাত্র অবস্থান করছে।
মাদ্রাসাটি ১৯৯১, ২০০০ ও ২০১৮ সালে গণপ্রজাতন্ত্রী বাংলাদেশ সরকারের শিক্ষামন্ত্রণালয় কর্তৃক জাতীয় পর্যায়ে ‘শ্রেষ্ঠ শিক্ষাপ্রতিষ্ঠান’ হিসেবে স্বীকৃতি ও পুরস্কার লাভ করে। এছাড়াও ২০০০ সালে মাদ্রাসার প্রাক্তন অধ্যক্ষ শাহ সুফী কুতুবউদ্দিন ও ২০১৭ সালে বর্তমান অধ্যক্ষ ড. সাইয়্যেদ আবু নোমান জাতীয় পর্যায়ে ‘শ্রেষ্ঠ শিক্ষাপ্রতিষ্ঠান প্রধান’ হিসেবে পুরস্কার লাভ করেন। এছাড়াও মাদ্রাসা শিক্ষা বোর্ডের অধীনে অনুষ্ঠিত পাবলিক পরীক্ষায় মাদ্রাসাটি কৃতিত্বের সাক্ষর রাখে। মাদ্রাসা শিক্ষা বোর্ডের অধীনে অনুষ্ঠিত দাখিল-২০১৯ পরীক্ষায় বিভাগীয় পর্যায়ে প্রথম স্থান অধিকার করে অত্র মাদ্রাসা।
মার্টিন ডাংগো

মার্টিন এম. ডাংগো একটি হল ভারতীয় রাজনীতিবিদ এবং মেঘালয় সরকারের গণপূর্ত বিভাগ (সড়ক) বর্তমান মন্ত্রী। তিনি দক্ষিণ পশ্চিম খাসি পাহাড় জেলার ৩৫তম রানিকর আসনের প্রতিনিধিত্ব করা মেঘালয় বিধানসভার সদস্য। আসনটি তফসিলি জাতির প্রার্থীদের জন্য সংরক্ষিত। ডাংগো ১৯৯৮ সালের বিধানসভা নির্বাচনে ল্যাংগ্রিন (এসটি) আসন থেকে প্রথমবারের মতো পিপলস ডেমোক্রেটিক মুভমেন্ট (পিডিএম) প্রার্থী হিসাবে বিধানসভায় নির্বাচিত হয়েছিলেন। তিনি দল পরিবর্তন করে ভারতীয় জাতীয় কংগ্রেসে যোগ দিয়ে ২০০৩ সালে পুনরায় নির্বাচিত হন। ২০১৮ সালে তিনি ভারতীয় জাতীয় সংগ্রেস থেকে পদত্যাগ করে ন্যাশনাল পিপলস পার্টিতে যোগ দিয়েছেন।
জোরাম সাঙ্গলিয়ানা

জোরাম সাঙ্গলিয়ানা (মৃত্যু: ২৪ এপ্রিল ২০২১) একজন ভারতীয় রাজনীতিবিদ এবং ২০০৮ থেকে ২০১৮ পর্যন্ত কোলাসিব আসন থেকে মিজোরাম বিধানসভার সদস্য ছিলেন। সাঙ্গলিয়ানা ৬৫ বছর বয়সে কোভিড -১৯ -এ মারা যান
রাষ্ট্রীয় প্রযুক্তি প্রতিষ্ঠান, দুর্গাপুর

পূর্বে রিজিওনাল ইঞ্জিনিয়ারিং কলেজ, দুর্গাপুর [(বাংলা: "আঞ্চলিক প্রকৌশল মহাবিদ্যালয়, দুর্গাপুর" (আরইসি দুর্গাপুর বা আরইসিডিজিপি নামেও পরিচিত)] নামে পরিচিত ন্যাশনাল ইনস্টিটিউট অব টেকনোলজি দুর্গাপুর বা রাষ্ট্রীয় প্রযুক্তি প্রতিষ্ঠান, দুর্গাপুর (এটি এনআইটি দুর্গাপুর বা এনআইটিডিজিপি নামেও পরিচিত) পশ্চিমবঙ্গের দুর্গাপুর শহরে একটি সরকারি প্রযুক্তি শিক্ষাপ্রতিষ্ঠান। এটি ১৯৬০ সালে প্রতিষ্ঠিত ভারতের অন্যতম প্রাচীন প্রযুক্তি বিশ্ববিদ্যালয়। প্রযুক্তি প্রতিষ্ঠানটি ১৮৭ একর (০.৭৫ বর্গ কিমি) জুড়ে বিস্তৃত একটি বিদ্যায়তনে অবস্থিত।
এনআইটি দুর্গাপুর রাষ্ট্রীয় প্রযুক্তি প্রতিষ্ঠান আইন, ২০০৭ এর অধীনে ভারত সরকার কর্তৃক জাতীয় গুরুত্বের একটি প্রতিষ্ঠান হিসাবে স্বীকৃত এবং এটি জাতীয় প্রযুক্তি প্রতিষ্ঠান (এনআইটি) ব্যবস্থার অন্যতম একটি প্রতিষ্ঠান। বিশ্ববিদ্যালয়টি বিজ্ঞান, প্রযুক্তি, প্রকৌশল, পরিচালনা ও স্থাপত্য বিষয়ে একচেটিয়া ভাবে মনোনিবেশ করেছে।
প্রতিষ্ঠানটি "ন্যাশনাল ইনস্টিটিউশনাল র‍্যাঙ্কিং ফ্রেমওয়ার্ক ২০২০" অনুসারে ভারতের এনআইটি-সমূহের মধ্যে ৯তম, ইঞ্জিনিয়ারিংয়ের ক্ষেত্রে ৪৭তম এবং সার্বিকভাবে ৯৬তম স্থান অর্জন করেছে। এই বিশ্ববিদ্যালয়টির যুক্তরাষ্ট্র ও যুক্তরাজ্যসহ ভারত ও বিদেশী বিশ্ববিদ্যালয় ও গবেষণা কেন্দ্রসমূহের সাথে একাডেমিক ও গবেষণা সহযোগিতা রয়েছে এবং এটি বিশ্বব্যাঙ্কের অর্থায়িত কারিগরি শিক্ষার গুণগত মান উন্নয়ন কর্মসূচির (টিইকিউআইপি) অংশ।
বিলাশরাও নারায়ণ জগতাপ

বিলাশরাও নারায়ণ জগতাপ একজন ভারতীয় রাজনীতিবিদ। তিনি ১৩তম মহারাষ্ট্র বিধানসভার সদস্য। তিনি সন্ন্যাসী ও মনুসন্তদের ভক্ত। তিনি জাঠ বিধানসভা কেন্দ্রের প্রতিনিধিত্ব করেন। তিনি ভারতীয় জনতা পার্টির অন্তর্ভুক্ত। তিনি আগস্ট ২০০৭ থেকে ডিসেম্বর, ২০০৯ পর্যন্ত সাঙ্গলি জেলার কেন্দ্রীয় সমবায় ব্যাংক লিমিটেডের সভাপতি ছিলেন।
রমেশ কদম (রাজনীতিবিদ)

রমেশ কদম জাতীয়তাবাদী কংগ্রেস দলের নেতা এবং মহারাষ্ট্র বিধানসভার সদস্য ছিলেন। ২০১৫ সালের আগস্টে, একটি রাষ্ট্র পরিচালিত কর্পোরেশন থেকে জালিয়াতি এবং অর্থ আত্মসাতের অভিযোগে তাকে গ্রেপ্তার করা হয়েছে। 
তিনি এখন আর্থার রোড কারাগারের অত্যাধুনিক কক্ষে বন্দি রয়েছেন যা পূর্বে আজমল কাসাবের জন্য নির্মিত হয়েছিল। কক্ষটি শীতাতপ নিয়ন্ত্রিত।
সিদ্ধরাম সাতলিংগপ্পা মহেত্রে

সিদ্ধরাম সাতলিংগপ্পা মহেত্রে ১৩তম মহারাষ্ট্র বিধানসভার সদস্য। তিনি আক্কালকোট বিধানসভা কেন্দ্রের প্রতিনিধিত্ব করেন। তিনি ভারতীয় জাতীয় কংগ্রেসের অন্তর্ভুক্ত, তিনি লিঙ্গায়েত সম্প্রদায়ভুক্ত।
ভগিনী ভাষা

ঐতিহাসিক ভাষাবিজ্ঞানের আলোচনায় ভগিনী ভাষা () বলতে একাধিক সমোদ্ভব ভাষাকে বোঝায়, অর্থাৎ যে ভাষাগুলি একটি সাধারণ পূর্বপুরুষ ভাষা থেকে উদ্ভূত হয়েছে। পূর্বপুরুষ ভাষাটিকে প্রত্ন-ভাষা বলা হয়। কোনও ভাষা পরিবারের প্রতিটি ভাষাই কোনও একটি প্রত্ন ভাষা থেকে উদ্ভূত হয়েছে এবং ঐ পরিবারের অন্যান্য ভাষাগুলি সেটির ভগিনী ভাষা।
রোমান্স ভাষাসমূহ ভগিনী ভাষাসমূহের একটি সাধারণ উদাহরণ। প্রতিটি রোমান্স ভাষাই প্রাকৃত লাতিন ভাষার একটি ধারাবাহিক রূপ। ইতালীয় ও ফরাসি ভাষার মধ্যে প্রায় ৮৯% আভিধানিক অধিক্রমণ (lexical overlap) বিদ্যমান, অর্থাৎ ভাষা দুইটির শব্দগুলির ৮৯% একই মূল থেকে উৎসারিত ও একই ধরনের বৈশিষ্ট্য প্রদর্শন করে। ইতালীয় ও ফরাসি ভাষার মধ্যে তাই বিশাল সংখ্যক সদৃশ শব্দ বিদ্যমান। একইভাবে স্পেনীয় ও পর্তুগিজ ভাষা দুইটির মধ্যেও ৮৯% আভিধানিক অধিক্রমণ বিদ্যমান, তাই এই দুই ভাষার বহুসংখ্যক শব্দের মধ্যে হয় সাদৃশ্য আছে, বা একই শব্দ দুই ভাষাতেই বিদ্যমান (আরও দেখুন সমোদ্ভব শব্দ)। স্পেনীয় ও রুমানীয় ভাষার মধ্যে অধিক্রমণ তুলনামূলকভাবে কম (প্রায় ৬৭%)। এর কারণ স্পেনীয় ও পর্তুগিজ ভাষা দুইটিতে আরবি ভাষার প্রভাব পড়েছে। অন্যদিকে রুমানীয় ভাষার উপর সময়ের সাথে সাথে স্লাভীয় ভাষাসমূহ ও গ্রিক ভাষার প্রভাব পড়েছে। রোমান্স ভাষাগুলি শুধু শব্দভাণ্ডারই ভাগাভাগি করে নেয় না, এগুলির রূপমূলতাত্ত্বিক ও বাক্যতাত্ত্বিক বহুসংখ্যক বৈশিষ্ট্য একই রকম। এর কারণ এগুলি সবই তাদের সাধারণ পূর্বপুরুষ ভাষা লাতিনের উত্তরসূরী।
আধুনিক স্কটস ভাষাটিকে একটি পৃথক ভাষা হিসেবে গণ্য করলে এটিকে ইংরেজি ভাষার একটি ভগিনী ভাষা হিসেবে গণ্য করা চলে, কেননা উভয় ভাষাই একটি সাধারণ পূর্বপুরুষ ভাষা প্রাচীন ইংরেজি থেকে (প্রারম্ভিক মধ্য ইংরেজি ভাষা হয়ে) উৎপত্তি লাভ করেছে। ভাষা দুইটি ধ্বনিতাত্ত্বিক বিকাশের সময় একে অপরের থেকে দূরে সরে গেছে। এছাড়া প্রতিটি ভাষাতেই নর্স, লাতিন ও ফরাসি ভাষা থেকে ভিন্ন ভিন্ন কৃতঋণ শব্দ প্রবেশ করেছে। রাজনৈতিক ও সাংস্কৃতিক কাওরণে স্কটস ভাষার অবক্ষয় ঘটে এবং আধুনিক যুগে এটি মূলত কথ্য ও অনানুষ্ঠানিক ভাষা হিসেবে সীমিত পরিসরে ব্যবহৃত হয়।
কার্লা ওয়াকার হত্যা

কার্লা জান ওয়াকার ১৯৭৪ সালের ১৭ই ফেব্রুয়ারি টেক্সাসের ফোর্ট ওয়ার্থের একটি বোলিং অ্যালি পার্কিং লট থেকে অপহৃত হওয়া একজন আমেরিকান তরুণী যিনি নরহত্যার শিকার হয়েছিলেন। অপহরণের তিন দিন পরে ফোর্ট ওয়ার্থ থেকে মাত্র ৩০ মিনিট দক্ষিণে একটি পয়ঃনিষ্কাশন খাদে তার মৃতদেহ পাওয়া যায়।
১৯৭৪ সালের ১৭ই ফেব্রুয়ারি সন্ধ্যায় ওয়াকার তার প্রেমিক রডনি রয়ের সাথে ওয়েস্টার্ন হিলস হাই স্কুলে একটি নাচের অনুষ্ঠানে যোগ দেওয়ার পর তার গাড়িতে বসেছিলেন। আকস্মিকভাবে গাড়ির দরজা খুলে দুজন অজ্ঞাত আততায়ী তাদের আক্রমণ করে। রডনি রায়কে পিস্তল দিয়ে আঘাত করে অজ্ঞান করে দেওয়া হয়েছিল। এই ঘটনা নিয়ে তার শেষ স্মৃতি ছিল যে ওয়াকারকে ধরে নিয়ে যাচ্ছে একজন অজানা পুরুষ এবং সে সাহায্যের জন্য চিৎকার করছে। রয়ের জ্ঞান ফিরে পাওয়ার পরে ওয়াকারকে কোথাও দেখতে পায়নি। এই ঘটনার পরে রডনি রয় তৎক্ষণাৎ কার্লা ওয়াকারের বাবা-মাকে জানাতে তার বাড়িতে যান।
এর পরপরই পুলিশকে ডাকা হয়েছিল এবং অপহরণের জায়গায় অনুসন্ধান করা হয়েছিল। পার্কিং লটে তার ব্যবহৃত একটিমাত্র পার্স পাওয়া গিয়েছিল। ১৯৭৪ সালের ২০শে ফেব্রুয়ারি বেনব্রুক হ্রদের একটি খাদের কাছে তার নিথর দেহ পাওয়া যায়। ময়নাতদন্তে জানা যায় যে তাকে মারধর, নির্যাতন ও ধর্ষণ শেষে শ্বাসরোধ করে হত্যা করা হয়েছে। টক্সিকোলজি প্রতিবেদনে আরও দেখা যায় যে তাকে মরফিন ইনজেকশন দেওয়া হয়েছিল। প্রাথমিক তদন্তের সময় পুলিশের মনে বেশ কয়েকজন সন্দেহভাজন ছিল এবং এমনকি অপরাধস্থল থেকে ডিএনএ নমুনা পেতে সক্ষম হয়েছিল। তবে হত্যাকারী সনাক্ত করতে এই ধরনের নমুনা ব্যবহার করার জন্য পর্যাপ্ত প্রযুক্তি ১৯৭০-এর দশকে বিদ্যমান ছিল না। হত্যাকারীকে চেনার দাবি করা জনৈক ব্যক্তির একটি রহস্যময় চিঠি পুলিশ বিভাগে জমা হয় এবং প্রকাশিত কয়েকটি প্রমাণের মধ্যে এটিও ছিল।
দীর্ঘ ৪৬ বছর যাবত এটি একটি অমীমাংসিত মামলা হিসেবে ছিল। অতঃপর ২০২০ সালে ওথরাম থেকে ওথরাম ইনকর্পোরেটেড লিডসে ডিএনএ নমুনা পাঠানো হলে গোয়েন্দা ওয়াগনার ও বেনেটের অভগম্য (ফলো আপ) তদন্তের ফলে ৭৭ বছর বয়সী এক ব্যক্তিকে সন্দেহভাজন অপরাধী হিসাবে শনাক্ত করা হয়। পুলিশ তার বাড়ির বাইরের আবর্জনার পাত্র থেকে ডিএনএ নমুনা খুঁজে পায়। কর্তৃপক্ষ জিজ্ঞাসাবাদ করলে তিনি একটি ডিএনএ নমুনা সরবরাহ করতেও সম্মত হন। নমুনাগুলোর সাদৃশ্যই লোকটিকে গ্রেপ্তার এবং অপরাধের সাথে অভিযুক্ত করার জন্য যথেষ্ট ছিল।
জগদীশ টুকারাম মুলিক

জগদীশ টুকারাম মুলিক একজন ভারতীয় রাজনীতিবিদ এবং ভারতীয় জনতা পার্টির সদস্য। মুলিক ২০১৪ সালের মহারাষ্ট্রের বিধানসভা নির্বাচনে পুনের ভাদগাঁও শেরি আসন থেকে প্রথম মেয়াদে সদস্য হয়েছিলেন। ২০১৯ সালের মহারাষ্ট্র বিধানসভা নির্বাচনে এই আসন থেকে এনসিপির সুনীল টিঙ্গরে জগদীশ মুলিককে পরাজিত করেছিলেন।
রাজেন্দ্র ওয়ামান নাজারধনে

রাজেন্দ্র ওয়ামান নাজারধনে ১৩তম মহারাষ্ট্র বিধানসভার সদস্য। তিনি উমারখেদ বিধানসভা কেন্দ্রের প্রতিনিধিত্ব করেন। তিনি ভারতীয় জনতা পার্টির (বিজেপি) অন্তর্ভুক্ত। এর আগে ২০০৯ সালের মহারাষ্ট্র বিধানসভা নির্বাচন বিজেপির টিকিটে তিনি ভারতীয় জাতীয় কংগ্রেসের বিজয় খদসের কাছে হেরেছিলেন।
কাশীরাম ভেচান পাওড়া

কাশীরাম ভেচান পাওড়া ১৩তম মহারাষ্ট্র বিধানসভার সদস্য। তিনি শিরপুর বিধানসভা কেন্দ্রের প্রতিনিধিত্ব করেন। ২০১২ সালের মহারাষ্ট্র বিধানসভা নির্বাচনের আগে তিনি ভারতীয় জনতা পার্টিতে যোগ দিয়েছেন। পাওড়া ২০০৯ সালেও শিরপুর থেকে বিধানসভার সদস্য ছিলেন। তখনও তিনি আইএনসি-র ছিলেন, এখন কাশীরাম পাওড়া বিজেপির অন্তর্ভুক্ত। 
তিনি মহারাষ্ট্রের ধুলে জেলার সুলে কঙ্গাই গ্রামে জন্মগ্রহণ করেন।
হর্ষবর্ধন বসন্তরাও সপকাল

হর্ষবর্ধন বসন্তরাও সপকাল ১৩তম মহারাষ্ট্র বিধানসভার সদস্য। তিনি বুলধানা বিধানসভা কেন্দ্রের প্রতিনিধিত্ব করেন। তিনি ভারতীয় জাতীয় কংগ্রেসের অন্তর্ভুক্ত । 
রাজ্যের বাজেট অধিবেশন চলাকালীন মহারাষ্ট্রের অর্থমন্ত্রী সুধীর মুুনগন্তীয়ারকে বাধা দেওয়া এবং চারদিন আগে বিধানসভার বাইরে কপিরাইট পোড়ানোর জন্য ২২ শে মার্চ, ২০১৩, সপকালকে অন্য ১৮ জন বিধায়কসহ ৩১ ডিসেম্বর পর্যন্ত সাময়িক বরখাস্ত করা হয়েছিল।
সঞ্জয় ওয়ামান সাওয়াকরে

সঞ্জয় ওয়ামান সাওয়াকরে ১৩তম মহারাষ্ট্র বিধানসভার একজন সদস্য। তিনি ভূসাওয়াল বিধানসভা কেন্দ্রের প্রতিনিধিত্ব করেন। তিনি ভারতীয় জনতা পার্টির অন্তর্ভুক্ত।
ভীমরাও তপকির

ভীমরাও তপকির একজন ভারতীয় রাজনীতিবিদ এবং ভারতীয় জনতা পার্টির সদস্য। তিনি ২০১১ (উপ-নির্বাচন), ২০১৪, ২০১৯ সালে পুনের খড়কওয়াসলে আসন থেকে মহারাষ্ট্র বিধানসভা সদস্য।
ঔপভাষিক ধারাবাহিকতা

একটি ঔপভাষিক ধারাবাহিকতা () বা উপভাষা শৃঙ্খল () বলতে কোনও নির্দিষ্ট ভৌগোলিক অঞ্চল জুড়ে ভাষার প্রকারভেদের এমন এক ধরনের ব্যাপ্তিকে বোঝায়, যেখানে প্রতিবেশী প্রকারভেদগুলি একে অপরের থেকে খুবই সামান্য ভিন্ন হয়ে থাকে, কিন্তু দূরত্ব বৃদ্ধি হবার সাথে সাথে প্রকারভেদগুলির মধ্যে এমনভাবে বৈসাদৃশ্যগুলি পুঞ্জীভূত হতে থাকে যে বৃহৎ দূরত্বে অবস্থিত প্রকারভেদগুলির মধ্য পারস্পরিক বোধগম্যতা নাও থাকতে পারে। যেসব ভাষা বা ভাষা পরিবার বিশ্বে ব্যাপক অঞ্চল জুড়ে ছড়িয়ে আছে, সেগুলিতে এই ব্যাপারটি খুবই সাধারণ। এরূপ একটি অন্যতম উদাহরণ হল ভারতের বিশাল অংশ জুড়ে ব্যাপ্ত ইন্দো-আর্য ভাষাসমূহ, দক্ষিণ-পশ্চিম এশিয়া ও উত্তর আফ্রিকা জুড়ে ব্যাপ্ত আরবি ভাষার প্রকারভেদগুলি, চীনা ভাষার প্রকারভেদগুলি, এবং ইউরোপের রোমান্স, জার্মানীয় ও স্লাভীয় ভাষাপরিবারগুলির উপদলসমূহ। প্রাসঙ্গিকভাবে মার্কিন ভাষাবিজ্ঞানী লেনার্ড ব্লুমফিল্ড উপভাষা অঞ্চল নামটি ব্যবহার করেন। আরেক মার্কিন ভাষাবিজ্ঞানী চার্লস হকেট এল-কমপ্লেক্স (অর্থাৎ "জটিল ভাষাসমবায়") পরিভাষাটি ব্যবহার করেন।
ঔপভাষিক ধারাবাহিকতাগুলি সাধারণত বহুকাল ধরে বসতি গাঁড়া কৃষিভিত্তিক জনসমষ্টিতে ঘটে থাকে, যেখানে নতুন নতুন উদ্ভাবন এগুলি বিভিন্ন উৎসবিন্দু থেকে তরঙ্গের আকারে ছড়িয়ে পড়ে। এই পরিস্থিতিতে প্রকারভেদগুলির স্তরক্রমিক শ্রেণিবিন্যাস ব্যবহার-অনুপযোগী। এর পরিবর্তে উপভাষাবিজ্ঞানীরা একটি ঔপভাষিক ধারাবাহিকতার ভেতর দিয়ে ভাষার বিভিন্ন লক্ষণাত্মক বৈশিষ্ট্যের প্রকারভেদগুলি মানচিত্রায়িত করেন। কোনও বিশেষ লক্ষণাত্মক বৈশিষ্ট্যের প্রেক্ষিতে বিভক্ত অঞ্চলগুলিকে নির্দেশ করার জন্য তাঁরা মানচিত্রে সমশব্দ সীমারেখা (isogloss) অঙ্কন করেন।
কোনও ঔপভাষিক ধারাবাহিকতার অভ্যন্তরে অবস্থিত একটি প্রকারভেদ আদর্শ বা মান ভাষা হিসেবে বিকাশ লাভ করতে পারে ও বিধিবদ্ধ হতে পারে এবং পরবর্তীতে ঔপভাষিক ধারাবাহিকতাটির অংশবিশেষের জন্য একটি প্রামাণ্য ভাষা হিসেবে ভূমিকা পালন করতে পারে, বিশেষ করে কোনও নির্দিষ্ট রাজনৈতিক বিভাগ কিংবা ভৌগোলিক অঞ্চলের জন্য।
২০শ শতকের শুরু থেকে জাতিরাষ্ট্রসমূহের আবির্ভাব ও আধিপত্যের কারণে সেগুলির মান ভাষাগুলি ধীরে ধীরে ঔপভাষিক ধারাবাহিকতা গঠনকারী অ-মান ভাষাগুলিকে নিশ্চিহ্ন করে দিচ্ছে, ফলে প্রকারভেদগুলির মধ্যে সীমাগুলি আরও বেশি সুসংজ্ঞায়িত ও আকস্মিক হয়ে উঠছে।
মেহেরবান সিংহ রাওয়াত

মেহেরবান সিংহ রাওয়াত একজন ভারতীয় রাজনীতিবিদ এবং ভারতীয় জনতা পার্টির সদস্য। রাওয়াত ২০১৩ থেকে ২০১৮ পর্যন্ত মোরেনা জেলার সবলগড় আসন থেকে মধ্যপ্রদেশ বিধানসভার সদস্য ছিলেন।
মুকেশ পান্ডিয়া

মুকেশ পান্ডিয়া ভারতের মধ্যপ্রদেশ বিধানসভার সদস্য। তিনি ২০১৩ সালে বদনগর আসনের প্রতিনিধিত্ব করার জন্য বিধানসভা সদস্য নির্বাচিত হয়েছিলেন। তিনি ভারতীয় জনতা পার্টির অন্তর্গত।
সুবেদার সিংহ রাজোধা

সুবেদার সিং শিকারওয়ার রাজোধা ছিলেন একটি ভারতীয় রাজনীতিবিদ এবং ভারতীয় জনতা পার্টির সদস্য। তিনি ২০১৩ থেকে ২০১৮ এবং ২০২০ থেকে বর্তমান পর্যন্ত মোরেনা জেলার জৌরা আসন থেকে মধ্যপ্রদেশ বিধানসভার সদস্য রয়েছেন।
ধনজী সীতারাম আহিরে

ধনজী সীতারাম আহিরে ("ডি. এস. আহিরে)" (জন্ম: ৪ মে ১৯৫৩) ১৩তম মহারাষ্ট্র বিধানসভার সদস্য। তিনি সাকরি বিধানসভা কেন্দ্রের প্রতিনিধিত্ব করেন। তিনি ভারতীয় জাতীয় কংগ্রেসের অন্তর্ভুক্ত। ডি. এস. আহিরে ২০০৪ সালে সাকরির প্রতিনিধিত্ব করেছিলেন। তিনি ধূলে (এসটি) আসনের প্রতিনিধিত্বকারী দ্বাদশ লোকসভার সদস্যও ছিলেন। তিনি মহারাষ্ট্র সরকারের রাজস্ব বিভাগের সংগ্রাহক ছিলেন। তাঁর স্ত্রী কুদাশি গ্রামের সরপঞ্চ (২০১৮)। তাঁর এক কন্যা ও এক পুত্র রয়েছে। দুজনেই ইঞ্জিনিয়ার।
সুরুপসিংহ হিরিয়া নায়েক

সুরুপসিংহ হিরিয়া নায়েক ১৩তম মহারাষ্ট্র বিধানসভার সদস্য। তিনি নয়াপুর বিধানসভা কেন্দ্রের প্রতিনিধিত্ব করেন। তিনি ভারতীয় জাতীয় কংগ্রেসের অন্তর্ভুক্ত। তাঁর নামানুসারে ধুলে জেলার সুরুপসিংহ নায়েক আয়ুর্বেদিক মহাবিদ্যালয়ের নামকরণ করা হয়েছে। তিনি ১৯৯৮ সাল থেকে এই আসনের প্রতিনিধিত্ব করছেন, কেবল ২০০৯ সালে হেরেছিলেন।
সুধাকর পরিচারক

সুধাকর পরিচারক (মৃত্যু: ১৯ আগস্ট ২০২০) একজন ভারতীয় রাজনীতিবিদ এবং ১৯৮৫ থেকে ২০০৯ সাল পর্যন্ত পান্ধারপুর আসন থেকে মহারাষ্ট্র বিধানসভার সদস্য ছিলেন। পরিচারক ৮৫ বছর বয়সে কোভিড -১৯ -এ মারা যান
পারস্পরিক বোধগম্যতা

ভাষাবিজ্ঞানের আলোচনায় পারস্পরিক বোধগম্যতা বলতে একাধিক ভাষা বা উপভাষার মধ্যে এমন একটি সম্পর্ককে বোঝায় যাতে এগুলির ভিন্ন ও কিন্তু পরস্পর-সম্পর্কিত প্রকারভেদের বক্তারা পূর্বপরিচয় বা বিশেষ প্রচেষ্টা ছাড়াই একে অপরের কথা তাৎক্ষণিকভাবে বুঝতে পারে। এই ঘটনাটিকে ভাষা থেকে উপভাষাকে পৃথক করার একটি গুরুত্বপূর্ণ মানদণ্ড হিসেবে কদাচিৎ ব্যবহার করা হয়ে থাকে। তবে সেক্ষেত্রে সমাজভাষাবৈজ্ঞানিক উপাদানগুলিও প্রায়শই ব্যবহৃত হয়।
একাধিক ভাষার মধ্যে বোধগম্যতা অপ্রতিসম হতে পারে। এক্ষেত্রে প্রথম ভাষার বক্তা দ্বিতীয় ভাষার বক্তার কথা যতটুকু বুঝতে পারে, দ্বিতীয় ভাষার বক্তা প্রথম ভাষার বক্তার কথা ততটুকু বুঝতে পারে না। যখন এই বোধগম্যতা আপেক্ষিকভাবে প্রতিসম হয়, তখন সেটিকে পারস্পরিক বোধগম্যতা নামকরণ করা হয়। বিশ্বের বহুসংখ্যক সম্পর্কযুক্ত ভাষা বা ভৌগোলিকভাবে নিকটবর্তী ভাষাসমূহের মধ্যে (প্রায়শই একটি ঔপভাষিক ধারাবাহিকতা-র প্রেক্ষাপটে) এরূপ পারস্পরিক বোধগম্যতা বিভিন্ন মাত্রায় বিরাজ করতে পারে।
দুইটি ভাষা একে অপরের থেকে কতখানি বিসদৃশ, তা পরিমাপ করার ধারণাটির নাম দেওয়া হয়েছে ভাষিক দূরত্ব। ভাষিক দূরত্ব যত বেশি হবে, পারস্পরিক বোধগম্যতা ততোই কম হবে।
প্রকাশ ডাহাকে

প্রকাশ উত্তমরাও ডাহাকে (মৃত্য: ১০ মে ২০২১) একজন ভারতীয় রাজনীতিবিদ এবং করঞ্জ আসনের প্রতিনিধিত্বকারী মহারাষ্ট্রের বিধানসভার সদস্য ছিলেন। তিনি জাতীয়তাবাদী কংগ্রেস পার্টির অন্তর্ভুক্ত। ২০০৯ সালের নির্বাচনে তিনি চলমান বিধায়ক রাজেন্দ্র পাটনিকে ৩০,০০০ ভোটে পরাজিত করেছিলেন। ২০১৪ সালের নির্বাচনে পাটনি তাঁকে ২য়বার (২০০৪ সালে প্রথম) পরাজিত করেন। করান বর্তমান বিধায়ক হওয়া সত্বেও প্রকাশ ডাহাকেকে এনসিপির টিকিট দেয়া হয় নি। তিনি যে ৫টি বিধানসভা নির্বাচনে প্রতিদ্বন্দ্বিতা করেছিলেন তার মধ্যে ৪টিতে হেরেছিলেন এবং কেবল একবারই জিতেছিলেন।
সানজিভরেড্ডি বাপুরাও বোদকুরাওয়ার

সানজিভরেড্ডি বাপুরাও বোদকুরাওয়ার ১৩তম মহারাষ্ট্র বিধানসভার সদস্য। তিনি ওয়ানী বিধানসভা কেন্দ্রের প্রতিনিধিত্ব করেন। তিনি ভারতীয় জনতা পার্টির (বিজেপি)-র অন্তর্ভুক্ত। তাঁর জয়ের মধ্য দিয়ে ভারতীয় জাতীয় কংগ্রেস ইয়াভটমাল জেলার সকল আসনই হারায় যেটা তাদের শক্ত ঘাঁটি ছিল। তিনি এই অঞ্চলের বিজেপির আরও বেশ কয়েকজন নতুন ও তরুণ প্রার্থীর মধ্যে একজন ছিলেন, যারা তাদের নির্বাচনে বিজয়ী হয়েছিলেন।
কুড়িগ্রাম আলিয়া কামিল মাদ্রাসা

কুড়িগ্রাম আলিয়া কামিল মাদ্রাসা রংপুর বিভাগের কুড়িগ্রাম জেলার একটি আলিয়া মাদ্রাসা। ১৯৬৭ সালে মাদ্রাসাটি প্রতিষ্ঠিত হয়েছিল। মাদ্রাসাটি বর্তমানে ইসলামি আরবি বিশ্ববিদ্যালয় অধিভুক্ত আলিয়া মাদ্রাসা।
মাদরাসাটি ১-১-১৯৬৭ সালে শুরু হয়। পরে ০১-জানুয়ারি-১৯৬৭ সালে দাখিল, ১৯৭৪ সালে আলিম, ফাযিল ১৯৭৬, কামিল ১৯৮৪, অনার্স ২০১৬ (আল-কুরআন এন্ড ইসলামিক স্টাডিজ ও ইসলামের ইতিহাস ও সংস্কৃতি) এবং দাখিল ৯ম ও ১০ম শ্রেনিতে ভকেশনাল কোর্স খোলার অনুমতি পায়। কামিল হাদীস, তাফসির, আদব ও ফিকহ বিভাগ চালু আছে। এ মাদরাসাটি স্থানীয় কয়েকজন বিদ্যানুরাগী প্রতিষ্ঠা করে। সর্বপ্রথম সুপারের দায়িত্ব পালন করেন মাওলানা মোজাম্মেল হক। ২০১৮ সালে বজ্রপাতে এ মাদরাসার ৪টি কক্ষ ভস্মিভূত হয়। এ সময় প্রতিষ্ঠানটির গুরুত্বপূর্ণ কাগজপত্র, জমির দলিলসহ রুমের আসবাবপত্রও পুড়ে যায়। কিন্তু কোরআন ও আল্লাহু লেখা অক্ষত রয়ে যায়।
ছেলেদের সাদা পায়জামা, সাদা পাঞ্জাবি এবং সাদা টুপি। আর মেয়েদের জন্য সাদা পায়জামা, সাদা ওড়না, নেভি ব্লু রঙের বোরখা।
এখানে ৪টি ভবন আছে। একটি চারতলা এবং দুটো ৩ তলা, ১টা দোতলা। মসজিদ দোতলা। মাদরাসায় রয়েছে অফিস কক্ষ, শ্রেনি কক্ষ, বিজ্ঞানাগার, লাইব্রেরী, শিক্ষক মিলনায়তন, কম্পিটার ল্যাব, ছাত্রী কমরুম।
বাংলাদেশ অর্থনীতি সমিতি

বাংলাদেশ অর্থনীতি সমিতি বাংলাদেশের পেশাদার অর্থনীতিবিদদের একটি সমিতি। সমিতিটির ৪ হাজারেরও বেশি সদস্য রয়েছে।
বাংলাদেশ অর্থনৈতিক সমিতি ফেব্রুয়ারি ২০১২ সালে ঢাকা স্কুল অব ইকোনমিক্স প্রতিষ্ঠা করে।
২০২২ সালে, আবুল বারকাত সমিতির সভাপতি এবং জগন্নাথ বিশ্ববিদ্যালয় অর্থনীতি বিভাগের অধ্যাপক ড.আইনুল ইসলাম সাধারণ সম্পাদক নির্বাচিত হন। এটি আন্তর্জাতিক অর্থনৈতিক সমিতির সদস্য।
নানাজী সীতারাম শ্যামকুলে

নানাজী সীতারাম শ্যামকুলে ১৩তম মহারাষ্ট্র বিধানসভার সদস্য। তিনি চন্দ্রপুর বিধানসভা কেন্দ্রের প্রতিনিধিত্ব করেন। তিনি ভারতীয় জনতা পার্টির (বিজেপি) অন্তর্ভুক্ত। মে, ২০১৩ সালে তিনি বিজেপির মহারাষ্ট্র রাজ্য এসসি সেলে নিয়োগ পেয়েছিলেন। ২০০৯ সালে তিনি বিজেপির সদস্য হিসাবে বিধানসভার সদস্য হন। এর আগে তিনি নাগপুর পৌর কর্পোরেশনের ১১৪ নম্বর ওয়ার্ড তাকলি সিমের একজন কর্পোরেটর ছিলেন।
বিজয় দেশমুখ

বিজয় সিডরামাপ্পা দেশমুখ চতুর্দশতম মহারাষ্ট্র বিধানসভার সদস্য। তিনি সোলাপুর উত্তর বিধানসভা কেন্দ্রের প্রতিনিধিত্ব করেন। তিনি লিঙ্গায়াত সম্প্রদায়ের। তিনি ভারতীয় জনতা পার্টির অন্তর্ভুক্ত। ২০১৪ সালের ডিসেম্বরে তাঁকে মহারাষ্ট্রের রাজ্য মন্ত্রী নিযুক্ত করা হয়েছিল, তাঁকে গণপূর্ত, পরিবহন শ্রম, টেক্সটাইলসের দায়িত্ব দেওয়া হয়েছিল। তাঁকে সোলাপুর জেলার অভিভাবক মন্ত্রীর দায়িত্বও দেওয়া হয়েছিল।
ডাইন

ডাইন হচ্ছে সিজিএস পদ্ধতিতে বল পরিমাপের একক যা আধুনিক এসআই একক নিউটনের পূর্বসূরি। প্রাচীন গ্রিক δύναμις (রোমান অক্ষরে: dynamis) শব্দটি থেকে ডাইন শব্দটি নেওয়া হয়েছে যার আক্ষরিক অর্থ ক্ষমতা, বল, সামর্থ্য। ডাইন একটি লব্ধ একক।
বলের সিজিএস এককরূপে ডাইন নামটি ১৮৭৩ সালে প্রথম ব্রিটিশ এসোসিয়েশন ফর দি এডভান্সমেন্ট অব সাইন্স কর্তৃক প্রস্তাব করা হয়েছিল।
এক গ্রাম ভর যুক্ত একটি বস্তকে "এক সেন্টিমিটার প্রতি বর্গ সেকেন্ড" হারে ত্বরিত করতে যে পরিমাণ বলের প্রয়োজন তাকে এক ডাইন হিসেবে সংজ্ঞায়িত করা হয়। সমতূল্য আরেকটি সংজ্ঞা হল, “যে পরিমাণ বল এক গ্রাম ভরের উপর ক্রিয়া করলে প্রতি সেকেন্ডে 1 "cms" হারে বেগের পরিবর্তন ঘটায় সেই পরিমাণ বলই এক ডাইন।”
ডাইন প্রতি সেন্টিমিটার এককটি পৃষ্ঠটান পরিমাপে ঐতিহ্যগতভাবে চলে আসছে। যেমন:– 25 °C (77 °F) তাপমাত্রায় পাতিত পানির 
পৃষ্ঠটান 71.99 ডাইন প্রতি সেন্টিমিটার (dyn/cm) এস আই এককে যা 71.99×10 নিউটন প্রতি মিটার (Nm) বা 71.99  মিলিনিউটন প্রতি মিটার (mNm)
উয়েফা ইউরো ২০২৮

২০২৮ উয়েফা ইউরোপীয় ফুটবল চ্যাম্পিয়নশিপ (; যা সাধারণত ২০২৮ উয়েফা ইউরোপীয় চ্যাম্পিয়নশিপ, উয়েফা ইউরো ২০২৮ অথবা শুধুমাত্র ইউরো ২০২৮ নামে পরিচিত) হচ্ছে উয়েফা দ্বারা আয়োজিত চতুর্বার্ষিক আন্তর্জাতিক ফুটবল প্রতিযোগিতা উয়েফা ইউরোপীয় চ্যাম্পিয়নশিপের ১৮তম আসরের চূড়ান্ত পর্ব, যেখানে ইউরোপের ফুটবল সংস্থা উয়েফার অন্তর্ভুক্ত ২৪টি জাতীয় ফুটবল দল (পুরুষ) প্রতিযোগিতা করবে। এই আসরটি ২০২৮ সালে অনুষ্ঠিত হবে।
রাম সিংহ যাদব (রাজনীতিবিদ)

রাম সিংহ যাদব (আনু. ১৯৪৩– ১৮ অক্টোবর ২০১৭) একজন ভারতীয় রাজনীতিবিদ এবং মধ্যপ্রদেশের কংগ্রেসের বিধায়ক ছিলেন। তিনি শিবপুরী জেলার কংগ্রেস সভাপতিও ছিলেন এবং ৭৪ বয়স বয়সে ১৮ অক্টোবর ২০১৭ সালে হৃদরোগে আক্রান্ত হয়ে অফিসে মারা যান। 'দাদাজি' নামে খ্যাত এবং ২০১৩ সালের বিধানসভা নির্বাচনে তিনি নির্বাচিত হয়েছিলেন। মৃত্যুর সময় তিনি স্ত্রী ও দুই সন্তান রেখে যান।
জয়িতা ফাউন্ডেশন

জয়িতা ফাউন্ডেশন মহিলা ও শিশু বিষয়ক মন্ত্রণালয়ের অধীনস্থ বাংলাদেশ সরকার একটি সংস্থা যা মহিলা উদ্যোক্তাদের অর্থায়ন এবং প্রয়োজনীয় সহায়তা প্রদান করে।
জয়িতা ফাউন্ডেশন নভেম্বর ২০১১ সালে সোসাইটি নিবন্ধন আইন, ১৬৮০ এর ১১ ধারার অধীনে প্রতিষ্ঠিত হয়েছিল। এটি মহিলা উদ্যোক্তাদের স্বল্প সুদে ঋণ প্রদান করে।
কেভিন পার্কার

কেভিন রিচার্ড পার্কার (জন্ম: ২০ জানুয়ারী ১৯৮৬) একজন অস্ট্রেলীয় সংগীতশিল্পী, গীতিকার, সংগীতজ্ঞ, এবং রেকর্ড প্রযোজক। তিনি তাঁর সংগীত প্রকল্প টেম ইম্পালার জন্য সর্বাধিক পরিচিত, যার জন্য তিনি লেখেন, সরাসরি সঙ্গীত পরিবেশনা করেন, রেকর্ড করেন এবং সংগীত তৈরি করেন।
পার্কার চারটি টেম ইম্পালা অ্যালবাম প্রকাশ করেছেন: "ইনারস্পিকার" (২০১০), "লোনারিজম" (২০১২), "কারেন্টস" (২০১৫) এবং "দ্য স্লো রাশ" (২০২০)। তিনি ১৩টি এআরআইএ মিউজিক অ্যাওয়ার্ড, দু'টি এপিআরএ অ্যাওয়ার্ড, একটি ব্রিট অ্যাওয়ার্ড জিতেছেন এবং চারটি গ্র্যামি অ্যাওয়ার্ড মনোনয়ন পেয়েছেন।
টেম ইম্পালার কাজ ছাড়াও, পার্কার ২০০৯ সাল থেকে ২০১১ অবধি পন্ড নামক সাইকেডেলিক রক ব্যান্ডের ড্রামবাদক ছিলেন। তিনি এর আগে তাদের রেকর্ড প্রযোজনাতেও ছিলেন; "বিয়ার্ড, ওয়াইভস, ডেনিম" (২০১২), "হোবো রকেট" (২০১৩), "ম্যান, ইট ফিলস লাইক স্পেস অ্যাগেইন" (২০১৫), "দ্য ওয়েদার" (২০১৭) এবং "তাসমানিয়া" (২০১৯) নামক ষ্টুডিও অ্যালবামগুলিতে ব্যান্ডের সাথে কাজ করছেন, তবে তিনি গ্রুপটির অতি সাম্প্রতিক ষ্টুডিও অ্যালবাম, "৯ ("উচ্চারিত:"নাইন") তৈরিতে কাজ করেন নি।
নির্মাতা হিসাবে, পার্কার মার্ক রনসন, লেডি গাগা, কানইয়ে ওয়েস্ট, ট্র্যাভিস স্কট, মেলোডি'স ইকো চেম্বার এবং ফ্লেমিং লিপসের মতো শিল্পীদের সাথে কাজ ও সহযোগিতা করেছেন।
রাম লাল্লু বৈশ্য

রাম লাল্লু বৈশ্য ভারতীয় জনতা পার্টির একজন ভারতীয় রাজনীতিবিদ। তিনি ২০১৩ সালের নির্বাচনে সিংরাউলি আসন থেকে মধ্যপ্রদেশের বিধানসভা সদস্য (বিধায়ক) নির্বাচিত হয়েছিলেন। তিনি ভারতীয় জাতীয় কংগ্রেসের প্রতিদ্বন্দ্বী রেনু শাহকে প্রায় ৪০০০ ভোটে পরাজিত করেছিলেন।
কল্যাণ সিংহ ঠাকুর

কল্যাণ সিংহ ঠাকুর একজন ভারতীয় রাজনীতিবিদ এবং ভারতীয় জনতা পার্টির সদস্য। ঠাকুর গোয়ালিয়র জেলার বিদিশা দক্ষিণ আসন থেকে মধ্যপ্রদেশ বিধানসভার সদস্য ছিলেন।
সত্যপাল সিংহ (মধ্যপ্রদেশের রাজনীতিবিদ)

সত্য পাল সিংহ একজন ভারতীয় রাজনীতিবিদ এবং ভারতীয় জনতা পার্টির সদস্য। সিং মোরেনা জেলার সুমাওয়ালি আসন থেকে মধ্যপ্রদেশ বিধানসভার সদস্য।
অশোক রোহানী

অশোক রোহানী একজন ভারতীয় রাজনীতিবিদ এবং ভারতীয় জনতা পার্টির সদস্য। রোহানী জবলপুর জেলার জবলপুর সেনানিবাস আসন থেকে মধ্যপ্রদেশ বিধানসভার সদস্য। তিনি জবলপুর পৌর কর্পোরেশনের কর্পোরেটরও ছিলেন
তিনি ঈশ্বরদাস রোহানীর পুত্র, যিনি ২০০৩ থেকে ২০১৩ পর্যন্ত মধ্যপ্রদেশ বিধানসভার স্পিকার ছিলেন।
রডমাল রাঠোর

রডমাল রাঠোর একজন ভারতীয় রাজনীতিবিদ এবং ভারতীয় জনতা পার্টির সদস্য। রাঠোর উজ্জয়ন জেলার তারানা আসন থেকে মধ্যপ্রদেশ বিধানসভার সদস্য।
রেখা যাদব

রেখা যাদব () একজন ভারতীয় রাজনীতিবিদ এবং ভারতীয় জনশক্তি পার্টির সদস্য। তিনি ছত্রপুর জেলার মালহারা আসনের প্রতিনিধিত্বকারী মধ্যপ্রদেশ বিধানসভার বর্তমান সদস্য। তিনি ২০০৮ সালে এই আসন থেকে নির্বাচিত হয়েছিলেন।
অলকেশ আর্য

অলকেশ আর্য একজন ভারতীয় রাজনীতিবিদ এবং ভারতীয় জনতা পার্টির সদস্য। আর্য বেতুল জেলার বেতুল আসন থেকে মধ্যপ্রদেশ বিধানসভার সদস্য।
বাংলাদেশ ফিজিক্যাল সোসাইটি

বাংলাদেশ ফিজিক্যাল সোসাইটি বাংলাদেশের পদার্থবিদদের সমন্বয়ে গঠিত একটি অলাভজনক সংস্থা। এটি পদার্থবিজ্ঞানের গবেষণা এবং শিক্ষা কার্যক্রমে উৎসাহ প্রদান করে। এছাড়াও সংগঠনটি নিয়মিত "বাংলাদেশ পদার্থবিজ্ঞান জার্নাল" প্রকাশ করে।
বাংলাদেশ ফিজিক্যাল সোসাইটি ১৯৯৫ সালে আন্তর্জাতিক অনুষ্ঠান ও সম্মেলন আয়োজনের প্রস্তাব করেছিল।
২০২০ সালের ১১ মার্চ বাংলাদেশ অ্যাক্রেডিটেশন কাউন্সিলের চেয়ারপারসন ড. মেসবাহউদ্দিন আহমেদ সোসাইটির সভাপতি নির্বাচিত হন এবং বাংলাদেশ পরমাণু শক্তি কমিশনের প্রধান বৈজ্ঞানিক কর্মকর্তা ড. মোহাম্মদ নজরুল ইসলাম খান সাধারণ সম্পাদক নির্বাচিত হন।
চন্দ্রভন সিং চৌধুরী

চন্দ্রভবন সিংহ চৌধুরী একটি ভারতীয় রাজনীতিবিদ এবং মধ্যপ্রদেশ বিধানসভার প্রাক্তন সদস্য। ২০১৩ সালে তিনি ভারতীয় জনতা পার্টির প্রার্থী হিসাবে ছিণ্ডওয়ারা আসন থেকে বিধানসভায় নির্বাচিত হয়েছিলেন। তিনি ১৯৮০ সালে বি.কম এবং ১৯৮৩ সালে ডঃ হরি সিংহ গৌর বিশ্ববিদ্যালয় থেকে এলএলবি পাস করেছেন। তিনি ২০১৪ সালে লোকসভা নির্বাচনে ছিন্দওয়ারা আসনে কমল নাথ, একজন মন্ত্রীর বিরুদ্ধে প্রতিদ্বন্দ্বিতা করেছিলেন এবং পরাজিত হয়েছিলেন।
কলাবতী ভুরিয়া

কলাবতী ভুরিয়া (১৯৭২ - ২৪ এপ্রিল ২০২১) একজন ভারতীয় রাজনীতিবিদ এবং ২০১৮ থেকে মৃত্যুর আগ পর্যন্ত মধ্যপ্রদেশ বিধানসভার সদস্য ছিলেন। তিনি জোবাত আসন নির্বাচিত হয়েছিলেন। ভুরিয়া ৪৯ বছর বয়সে কোভিড -১৯ -এ মারা যান।
নাগেশ্বরী কামিল মাদ্রাসা

নাগেশ্বরী কামিল মাদ্রাসা, কুড়িগ্রাম রংপুর বিভাগের কুড়িগ্রাম জেলার একটি আলিয়া মাদ্রাসা।
মাদ্রাসাটি ১-১-১৯৬০ সালে শুরু হয়। পরে ০১-জানুয়ারি-১৯৭৩ সালে দাখিল চালু হয়৷ পরে আলিম, ফাযিল, কামিল খোলা হয়৷ এ মাদরাসাটি স্থানীয় কয়েকজন বিদ্যানুরাগী প্রতিষ্ঠা করে। মাদরাসায় স্কাউট সহ বিভিন্ন সাংস্কৃতিক কাজ চলমান আছে।
ছেলেদের সাদা পায়জামা, সাদা পাঞ্জাবি এবং সাদা টুপি। আর মেয়েদের জন্য সাদা পায়জামা, সাদা ওড়না, কালো রঙের বোরখা।
২০২০ সালে দাখিলে প্রায় ১০০% এবং আলিমে ১০০% পাশ করে।
মাদ্রাসাটি মোট ২ একর ৬০ শতক জমি আছে।
এখানে ৩টি ভবন আছে। ১টা ৪ তলা, ১টা দোতলা ও ১টা ১তলা ভবন আছে। মসজিদ ১তলা। মাদ্রাসায় রয়েছে অফিস কক্ষ, শ্রেনি কক্ষ, বিজ্ঞানাগার, লাইব্রেরী, শিক্ষক মিলনায়তন, কম্পিটার ল্যাব, ছাত্রী কমনরুম।
লালাজি মেন্ডন

লালাজি আর মেন্ডন কর্ণাটক বিধানসভার সদস্য (বিধায়ক)। তিনি কাপু বিধানসভা কেন্দ্র থেকে নির্বাচিত হয়েছিলেন, যা উডুপি সংসদীয় আসনের একটি অংশ। তিনি ২০০৪ সালে অনুষ্ঠিত নির্বাচনে জিতেছিলেন এবং ২০০৮ সালে পুনরায় নির্বাচিত হয়েছিলেন। তিনি ভারতীয় জনতা পার্টির অন্তর্ভুক্ত। ২০১৩ সালের নির্বাচনে তিনি কংগ্রেস নেতা বিনয় কুমার সুরের কাছে পরাজিত হয়েছিলেন। তবে ২০১৮ সালের নির্বাচনে তিনি বিনয় কুমার সরকে পরাজিত করেছিলেন এবং পুনরায় নির্বাচিত হয়েছিলেন।
পি. নন্দকুমার

পি. নন্দকুমার একজন ভারতীয় রাজনীতিবিদ, যিনি ২০২১ সালের মে থেকে পোন্নানী আসনের বিধায়ক হিসাবে দায়িত্ব পালন করছেন। নন্দকুমার ভারতের কমিউনিস্ট পার্টি (মার্কসবাদী) -এর কেরালা রাজ্যের বিশিষ্ট নেতা।
যুগল কিশোর বাগরি

যুগল কিশোর বাগরি (মৃত্যু: ১০ মে ২০২১) একজন ভারতীয় রাজনীতিবিদ। ১৯৯৩ থেকে ২০১৩ এবং ২০১৮ থেকে তিনি রায়গাঁ আসন থেকে মধ্যপ্রদেশ বিধানসভার সদস্য ছিলেন। তিনি কোভিড -১৯ -এ ৭৮ বছর বয়সে মারা যান।
গণেশরাম খটিক

গণেশরাম খটিক একজন ভারতীয় রাজনীতিবিদ এবং বিধানসভার সদস্য ছিলেন। তিনি ভারতীয় জনতা পার্টির অন্তর্ভুক্ত ছিলেন এবং ১৯৯৮ থেকে ২০০৩ সাল পর্যন্ত পাথারিয়া আসনের প্রতিনিধিত্ব করেছেন।
ব্রজেন্দ্র সিংহ রাঠোর

ব্রজেন্দ্র সিংহ রাঠোর (মৃত্যু: ৩ মে ২০২১) ছিলেন ভারতীয় রাজনীতিবিদ। তিনি ২০০৮ থেকে ২০১৩ এবং ২০১৮ থেকে পৃথ্বীপুর আসন থেকে মধ্যপ্রদেশ বিধানসভার সদস্য ছিলেন। রাঠোর ১৯৯৩ থেকে ২০০৮ সাল পর্যন্ত নিওয়ারী আসনের প্রতিনিধিত্ব করেছিলেন। রাঠোর ৬৩ বছর বয়সে কোভিড -১৯ থেকে মারা যান।